b'\n_START_ARTICLE_\nGeorge Hainsworth\n_START_SECTION_\nKariera\n_START_PARAGRAPH_\nHainsworth je igral za WCHL mo\xc5\xa1tvo Saskatoon Crescents, preden je pri\xc5\xa1el v Montreal. Zamenjal je Georgesa V\xc3\xa9zinaja, vratarja Canadiensov, ki je umrl za tuberkulozo in je do tedaj igral za klub na vsaki tekmi od sezone 1910/11 do otvoritvene tekme sezone 1925/26, ko se je izkazalo, da je bolezen zanj prevelik zalogaj. Ob njegovi smrti je klub daroval ligi pokal Vezina Trophy za najkoristnej\xc5\xa1ega vratarja lige._NEWLINE_Hainsworth je dokazal, da je polo\xc5\xbeaju kos, in je v sezonah 1926/27, 1927/28 in 1928/29 osvojil Vezina Trophy. V sezoni 1928/29 je celo postavil absolutni rekord z 22 shutouti in 0.92 GAA, kar mu je uspelo na samo 44 tekmah. V sezoni 1929/30 je postavil \xc5\xa1e veljavni NHL rekord, ko je v kon\xc4\x8dnici za Canadiense na ledu brez prejetega gola pre\xc5\xbeivel 270 minut in 8 sekund. S Canadiensi je osvojil Stanleyjev pokal v letih 1930 in 1931._NEWLINE_V sezoni 1932/33 je bil kapetan Canadiensov in je postal eden od osmih vratarjev v zgodovini NHL, ki so opravljali kapetansko funkcijo. Leta 1933 je bil zamenjan v Toronto Maple Leafs, s katerim se je prebil v finale Stanleyjevega pokala leta 1935.\n_START_SECTION_\nKasnej\xc5\xa1a kariera\n_START_PARAGRAPH_\nLeta 1961 je bil sprejet v Hokejski hram slavnih lige NHL. Leta 1998 ga je \xc4\x8dasnik The Hockey News uvrstil na seznam 100 najve\xc4\x8djih hokejistov lige NHL._NEWLINE_V starosti 55 let je bil 9. oktobra 1950 ubit v avtomobilski nesre\xc4\x8di.'